[image: image1.png]




    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 21 
                                                             din 28 ianuarie 2021
pentru modificarea Hotărârii Consiliului Local Sighișoara nr. 172/30.08.2018 

privind modificarea unui contract de concesiune
Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 445/11.01.2021 şi la Consiliul Local Sighișoara cu nr. 1.463/20.01.2021, de referatul de aprobare, înregistrat cu nr. 447/11.01.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 172/30.08.2018 privind modificarea unui contract de concesiune, prin care a fost aprobată modificarea contractului de concesiune nr. 17/19369/28.11.2008, încheiat cu Patița Lucreția și Mozes Maria, în sensul suplimentării suprafeţei de teren concesionate, cu imobilul de natură teren, aflat în domeniul privat al Municipiului Sighișoara, situat în Municipiul Sighișoara, str. Mihai Viteazu, nr. 11, în suprafață de 80 mp., înscris în C.F. nr. 51406 Sighișoara, cu nr. cad. 51406, în vederea amenajării unei terase cu zonă verde și plante ornamentale, parțial acoperite cu o construcție ușoară, mobilă - pergolă pentru umbră, cu condiția însușirii unei documentații cadastrale de alipire a celor două suprafețe de teren, respectiv a terenului situat în Municipiul Sighișoara, str. Mihai Viteazu, nr. 11, înscris în C.F. nr. 3435 Sighișoara, cu nr. top. 3434/11/2, în suprafaţă de 156 mp., (C.F. nou nr. 51407 Sighișoara, nr. cad. 51407) și a terenului în suprafaţă de 80 mp., situat în Municipiul Sighișoara, str. Mihai Viteazu, nr. 11, înscris în C.F. nr. 51406 Sighișoara, cu nr. cad. 51406 și înscrierea operațiunilor în cartea funciară, obligație ce cade în sarcina concesionarului;

Având în vedere informarea cu nr. 29.954/XI/2/14.12.2020 a Biroului Public Cadastru și Agricultură, din care rezultă imposibilitatea ducerii la îndeplinire a prevederilor Hotărârii Consiliului Local Sighișoara nr. 172/30.08.2018, în forma lor actuală, datorată incompatibilității alipirii unor imobile care au înscrise drepturi reale diferite, aducând totodată, ca soluție la această situație, modificarea prevederilor Hotărârii Consiliului Local Sighișoara nr. 172/30.08.2018, în sensul de a se aproba mai întâi concesionarea suprafeței de 80 mp., înscrisă în C.F. nr. 51406, nr. cad. 51406, de către Patița Lucreția și Mozes Maria, urmată de înscrierea în cartea funciară a dreptului nou dobândit, iar apoi, aprobarea alipirii acestui nr. cadastral cu nr. cadastral asupra căruia există deja înscris dreptul de concesiune (C.F. nr. 51407 Sighișoara, nr. cad. 51407);

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 446/11.01.2021, prin care se propune modificarea Hotărârii Consiliului Local Sighișoara nr. 172/30.08.2018 privind modificarea unui contract de concesiune;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E :
Art. I. Se aprobă modificarea art. 3 (1) din Hotărârea Consiliului Local Sighișoara nr. 172/30.08.2018 privind modificarea unui contract de concesiune, care va avea următorul conținut:
„Art. 3 (1) Modificarea contractului de concesiune se va face prin act adiţional, urmat de însușirea unei documentații cadastrale de alipire a celor două suprafețe de teren, respectiv a terenului situat în Municipiul Sighișoara, str. Mihai Viteazu, nr. 11, înscris în C.F. nr. 3435 Sighișoara, cu nr. top. 3434/11/2, în suprafaţă de 156 mp. (C.F. nou nr. 51407 Sighișoara, nr. cad. 51407) și a terenului în suprafaţă de 80 mp., situat în Municipiul Sighișoara, str. Mihai Viteazu, nr. 11, înscris în C.F. nr. 51406 Sighișoara, cu nr. cad. 51406 și înscrierea operațiunilor în cartea funciară, obligație ce cade în sarcina concesionarului.”
Art. II. Celelalte prevederi ale Hotărârii Consiliului Local Sighișoara nr. 172/30.08.2018 privind modificarea unui contract de concesiune, rămân neschimbate.
Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Domeniu Public – Direcţia Administrarea Patrimoniului, Biroul Public Cadastru și Agricultură – Direcția Administrarea Patrimoniului, Biroul Buget, Contabilitate, Salarizare – Direcţia Economică, Biroul Impozite și Taxe – Direcția Economică și Biroul Juridic din cadrul Municipiului Sighişoara.

Art. IV. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

                 Gall Ernő                 
                                                Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Compartimentul Domeniu Public;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  2 ex. Biroul Public Cadastru și Agricultură;

  1 ex. Biroul Juridic;

  1 ex. doamnele Patița Lucreția și Mozes Maria.

16 ex.

B.A. 
